

Ikt.sz.: H/…/2021. Előterjesztés száma: **98/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |  |
| --- | --- | --- |
| **Előterjesztés tárgya:** | **A Székely Bertalan Művelődési Ház és Könyvtár Szervezeti és Működési Szabályzatának módosítása** | |
| **Előterjesztő:** | Pintér Lajos polgármester |  |
| **Előkészítette:** | Pusztai-Krepsz Mónika intézményvezető  Wilk Andrea humánügyi referens |  |
| **Szakmai szempontból ellenőrizte:** | Dr. Jenei László András  törvényességi szakreferens |  |
| **Pénzügyi szempontból ellenőrizte:** | Vargáné Kurfis Erika  pénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László András  törvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Humánügyi Bizottság | |
| **Egyeztetve, tájékoztatva:** |  | |
| **Javasolt meghívott:** | Pusztai-Krepsz Mónika intézményvezető | |
| **Az elfogadásához szükséges szavazattöbbség:** | egyszerű szavazattöbbség | |
| **Az előterjesztés zárt kezelését kérjük** | igen  nem | |

**VEZETŐI ÖSSZEFOGLALÓ**

*Az államháztartásról szóló 2011. évi CXCV. törvény* 10. § (5) bekezdése szerint a költségvetési szerv szervezetét, feladatai ellátásának részletes belső rendjét és módját szervezeti és működési szabályzat állapítja meg. A szervezeti egységekre vonatkozó szabályokat a költségvetési szerv szervezeti és működési szabályzatában vagy a szervezeti egységek ügyrendjében, a gazdálkodás részletes rendjét belső szabályzatban kell meghatározni.

A Székely Bertalan Művelődési Ház és Könyvtár jelenleg hatályos Szervezeti és Működési Szabályzatát 2018-ban fogadta el a Képviselő-testület.

Az azóta történt jogszabályváltozások – elsősorban *A kulturális intézményekben foglalkoztatottak közalkalmazotti jogviszonyának átalakulásáról szóló 2020. évi XXXII. törvény* – indokolttá tette a Szabályzat felülvizsgálatát.

Ennek eredményeként jött létra ez az előterjesztés, melynek határozati javaslata elfogadása esetén korszerű, a jogszabályoknak megfelelő és a valós működést tükröző Szabályzat léphet hatályba.

A módosítások rövid összefoglalása:

* a jogszabályi változások átvezetésre kerültek;
* a dolgozók munkajogi státusza megváltozott (közalkalmazottból munka törvénykönyve hatálya alá tartozó munkavállalók lettek a Szabályzat szerint is)
* kiegészült az intézményvezető helyettesítésének rendje;
* módosult a munkarend;
* pontosítva lett a Szabályzat hatálya szabályozás.

Az előterjesztés 1. sz. melléklete szerinti SZMSZ-tervezete

* zöld kiemeléssel tartalmazza az új rendelkezéseket és
* ~~sárga kiemeléssel áthúzva a törölni kívánt szövegrészeket.~~

**Melléklet:**

*1. sz. melléklet*: Székely Bertalan Művelődési Ház és Könyvtár Szervezeti és Működési Szabályzat **(tervezet**)

Fentiek alapján az alábbi határozati javaslatot terjesztem a tisztelt Képviselő-testület elé.

**HATÁROZATI JAVASLAT**

**…/2021. (IX. 30.) KT-határozat**

1. Szada Nagyközség Önkormányzat Képviselő-testülete az Önkormányzat fenntartásában lévő Szadai Székely Bertalan Művelődési Ház és Könyvtár Szervezeti és Működési Szabályzatát 2021. október 1. hatállyal *a 98/2021. számú előterjesztés 1. melléklete* szerinti tartalommal jóváhagyja.

2. A polgármester felkéri az intézményvezetőt az elfogadott Szervezeti és Működési Szabályzatban foglalt működés biztosítására, valamint annak helyben szokásos módon történő közzétételére.

Határidő: azonnal

Felelős: polgármester